Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: részletes szabályairól szóló 232/2003. (XII. 16.) Korm. rendelet 25. §-ának (2) bekezdése szerint egységes szerkezetbe
Paragraph Index: 638

a) A jelen ágazati megállapodás 3. cikkének a) alpontjában említett repülõgépek teljes árának 85 százalékát meg nem haladó hivatalos finanszírozási támogatást nyújtó résztvevõk a repülõgép teljes árának 62,5 százalékáig a minimális kamatlábakat alkalmazzák az alábbiak szerint: — legfeljebb tízéves visszafizetési határidõ esetén — TB10 + 120 bázispont, — 10—12 év közötti visszafizetési határidõ esetén — TB10 + 175 bázispont, — ahol a TB10 az adott valutára (az euró kivételével) számított 10 éves államkötvény-hozamot jelenti, az elõzõ két naptári hétre átlagolt állandó lejárattal. Az euró esetében a TB10 az euró-hozamgörbe 10 éves lejáratakor elért hozamot jelenti, amelyet az Eurostat számít ki az euró CIRR-kamatlábának meghatározása céljából, az elõzõ két naptári hétre átlagolva. Valamennyi valuta esetében a fentiekben meghatározott értékkülönbözet alkalmazandó.

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes